Diari Oficial de la Generalitat Valenciana


Sumari del DOGV 3219, del 07-04-1998 (1998/2153)

Bases de la convocatòria per a la provisió d'una plaça de treballador o treballdora social.
-------------------------------------------------------------------------------------------

### Dades del document

Número de DOGV
:   3219

Data del DOGV
:   07-04-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/2153


Data del document
:   22-01-1998

Organisme emissor
:   Ajuntament de Catarroja

Tipus de document
:   Anunci

Descriptors 

:   * Catarroja
    * concurs administratiu
    * treballador social
    * servei social
    * administració local

Bases de la convocatòria per a la provisió d'una plaça de treballador o treballdora social. [1998/A2153]
  
Bases de la convocatòria per a la provisió en propietat d'una plaça de treballador o treballadora social vacant en la plantilla d'aquest Ajuntament
  
De conformitat amb el que disposa la Llei 7/1985, de 2 d'abril, Reguladora de les Bases de Règim Local (article 91.2), en relació amb l'article 19.1 de la Llei 30/1984, de 2 d'agost, de la Funció Pública, i el Reial Decret 896/1991, de 7 de juny, sobre programes i regles bàsiques que s'estableixen en el procediment de selecció dels funcionaris locals.
  
Tot això, d'acord amb l'oferta d'ocupació pública aprovada pel Ple de l'Ajuntament de data 20 de maig de 1994, corresponent a l'any 1994, i atés que ha quedat vacant una plaça en el procés selectiu, es convoquen proves selectives per a la selecció en propietat de les esmentades places, d'acord amb les bases que s'assenyalen a continuació:
  
Primera. Objecte de la convocatòria
  
És objecte d'aquesta convocatòria la selecció en propietat pel procediment de concurs oposició lliure, d'una plaça d'assistent o assistenta social o diplomat en Treball Social (grup B), administració especial, vacant en la plantilla de funcionaris d'aquest Ajuntament. L'esmentada plaça pertany a l'escala d'administració especial, subescala de tècnic mitjà, classificada en el grup B, de conformitat amb el que estableix l'article 25 de la Llei 30/1984, de 2 d'agost.
  
Segona. Condicions dels aspirants
  
Per a prendre part en l'oposició caldrà complir els requisits següents:
  
a) Tenir nacionalitat espanyola.
  
b) Tenir l'edat mínima de 18 anys, sense excedir de 55. Ambdues edats hauran de referir-se a l'últim dia del termini de presentació d'instàncies. El límit d'edat màxima es compensarà, si pertoca, amb els serveis efectius prestats anteriorment a l'administració local.
  
c) Posseir el títol de diplomat universitari en Treball Social o equivalent.
  
d) No patir cap malaltia ni defecte físic que impedisquen l'exercici de les funcions corresponents.
  
e) No haver sigut separat mitjançant un expedient disciplinari del servei a qualsevol de les administracions públiques, ni estar inhabilitat per a l'exercici de funcions públiques.
  
Tercera. Instàncies
  
Les instàncies mitjançant les quals se sol·licita prendre part en el concurs oposició, on les persones aspirants hauran de manifestar que compleixen totes les condicions que s'exigeixen en la base segona, es dirigiran a l'alcalde president de la corporació i es presentaran al Registre General de l'Ajuntament, durant el termini de 20 dies naturals, comptadors a partir de l'endemà de la publicació de l'extracte de la convocatòria en el Boletín Oficial del Estado. Les bases, així mateix, es publicaran en el Diari Oficial de la Generalitat Valenciana i en el Butlletí Oficial de la Província.
  
Les instàncies també podran presentar-se en la forma que determina l'article 38.4 de la Llei de 26 de novembre de 1992, de Procediment Administratiu Comú.
  
Els drets d'examen que es fixen en la quantitat de 2.500 pessetes, seran satisfets per les persones aspirants en el moment de presentar la instància, mitjançant una carta de pagament de l'ingrés per aquest import o el resguard del gir postal o telegràfic del seu pagament. Els esmentats drets d'examen sols podran ser tornats a les persones que no siguen admeses al procediment selectiu per manca d'alguns dels requisits. Caldrà adjuntar a la instància un document (fotocòpia) acreditatiu de l'ingrés dels drets d'examen.
  
Quarta. Admissió de persones aspirants
  
Finalitzat el termini d'admissió d'instàncies, mitjançant una resolució de l'Alcaldia, s'aprovarà la llista provisional de les persones aspirants admeses i excloses, que es farà pública en el Butlletí Oficial de la Província i al tauler d'edictes de l'Ajuntament, i es concedirà un termini de 10 dies hàbils per a reclamacions. Aquestes reclamacions, si n'hi ha, seran acceptades o rebutjades en la resolució mitjançant la qual s'aprove la llista definitiva, dictada així mateix, per l'Alcaldia Presidència i publicada al tauler d'edictes municipal en el Butlletí Oficial de la Província. La publicació d'aquesta resolució serà determinant dels terminis a l'efecte de possibles impugnacions o recursos.
  
Cinquena. Tribunal qualificador
  
Està constituït en la forma següent:
  
President: el de la corporació o funcionari administratiu d'aquesta en qui delegue, amb veu, però sense vot.
  
Vocals:
  
- Un representant de la Generalitat Valenciana.
  
- Un representant del professorat oficial designat per l'IVAP.
  
- El cap del servei.
  
- Un funcionari de carrera designat per l'Alcaldia, a proposta de la Junta de Personal.
  
La designació dels membres del tribunal inclourà la dels suplents respectius.
  
L'Ajuntament sol·licitarà als òrgans corresponent la designació dels respectius representants, que s'haurà d'efectuar en el termini dels 20 dies següents a la recepció de la sol·licitud.
  
La designació dels membres del tribunal es farà pública en el Butlletí Oficial de la Província, i al tauler d'edictes de l'Ajuntament.
  
El tribunal no podrà constituir-se ni actuar sense l'assistència de més de la meitat dels seus membres. El tribunal podrà sol·licitar l'assistència tècnica de personal especialitzat en les matèries pròpies de l'examen per a ajuda tècnica al tribunal.
  
En cap cas, els òrgans de selecció podran estar formats majoritàriament per funcionaris que pertanguen al mateix cos o escala que calga seleccionar, i els vocals hauran de posseir una titulació corresponent a la mateixa àrea de coneixements que l'exigida per a l'ingrés. La totalitat dels òrgans hauran de posseir un nivell acadèmic igual o superior a la del les persones opositores.
  
A l'efecte del que disposa l'annex IV del Reial Decret 236/1998, de 4 de març, el tribunal que actue en aquestes proves selectives tindrà la categoria segona de les que s'hi inclouen, actualitzada per la Resolució d'11 de febrer de 1991, de les subsecretaries d'Economia i Hisenda, i per a les Administracions Públiques.
  
Sisena. Ordre d'actuació
  
Els opositors i opositores seran convocats per a cada exercici en crida única, llevat del cas de força major degudament justificat i apreciat lliurement pel tribunal amb absoluta llibertat i criteri.
  
Les publicacions d'edictes en el Butlletí Oficial de la Província hauran de reduir-se a les mínimes possibles per a aconseguir major celeritat en el tràmit. Sense perjudici d'això, i per a la màxima garantia de les persones opositores, s'efectuaran notificacions individuals i publicacions al tauler d'edictes de la casa consistorial.
  
Setena. Calendari
  
La data, hora i lloc de realització del primer exercici de les proves selectives, s'anunciarà en la publicació de la resolució mitjançant la qual s'aprove la llista d'admesos i exclosos a què es refereix la norma quarta anterior, que es publicarà, així mateix, al tauler d'edictes de la corporació i en el Butlletí Oficial de la Província, amb 15 dies d'antelació com a mínim a les dates de les proves.
  
Vuitena. Exercicis de l'oposició
  
Hi regiran com a criteris el que disposa el Reial Decret 896/1991, de 7 de juny, articles 8 i 9, sobre exercicis, matèries i contingut mínim de temes per al grup de tècnics mitjans, i també la Resolució d'1 de desembre de 1992 i de 20 d'octubre de 1993, de la Conselleria d'Administració Pública, sobre Bases Generals i Específiques de Selecció de Personal de les Entitats Locals de la Comunitat Valenciana. Així doncs, l'oposició estarà formada pels exercicis següents:
  
Primer exercici, teòric. De caràcter obligatori i eliminatori per a totes les persones aspirants. Consistirà en la redacció de quatre temes del temari extrets a l'atzar, un de la primera part (1 al 13) i tres de la segona part (14 a 60) del temari. La duració de l'exercici serà un màxim de quatre hores i mitja.
  
Segon exercici, teòric. De caràcter igualment obligatori i eliminatori per a totes les persones aspirants. Consistirà a desenvolupar per escrit, durant el temps màxim de tres hores, un tema d'entre tres proposats pel tribunal, sense atendre l'enunciat del programa. Es valoraran en aquest exercici els coneixements sobre els temes desenvolupats, l'exposició, capacitat de síntesi, claredat d'idees i redacció de l'escrit. L'exercici serà llegit per les persones aspirants al tribunal, qui podrà formular preguntes sobre el contingut dels temes a fi d'aclarir el que s'ha exposat.
  
Tercer exercici, valencià. De caràcter obligatori i no eliminatori. Consistirà en la traducció del castellà al valencià i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre l'ús del valencià de la Generalitat.
  
Quart exercici, pràctic. De caràcter igualment obligatori i eliminatori per a totes les persones aspirants. Consistirà en la preparació i elaboració d'un supòsit pràctic propi de la competència d'un professional del treball social. La duració màxima serà de 4 hores. Podrà consistir, tant en un supòsit de fet que s'ha de resoldre, com en l'elaboració d'un projecte o programes de les àrees del temari.
  
Novena. Qualificació dels exercicis
  
Els exercicis de caràcter obligatori i eliminatori es qualificaran cadascun amb un màxim de 10 punts, i caldrà per a aprovar-los un mínim de 5 punts. En quedaran eliminades aquelles persones opositores que no arriben al mínim indicat en cada exercici.
  
L'exercici obligatori i no eliminatori de l'idioma es qualificarà fins a un màxim de 3 punts.
  
Les qualificacions s'adoptaran sumant les puntuacions atorgades pels distints membres del tribunal i dividint el total pel nombre d'assistents a aquell. El quocient serà la qualificació obtinguda en cada exercici.
  
Les qualificacions de cada exercici es faran públiques el mateix dia en què s'acorden i seran exposades al tauler d'edictes de la corporació.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis i de la fase de concurs.
  
Deu. Fase de concurs
  
(Prèvia a la fase d'oposició)
  
Els mèrits es valoraran d'acord amb el barem següent:
  
1. Serveis prestats. Es valoraran a raó de 0,25 punts per any complet de serveis en el mateix grup de funcionaris o categoria laboral o en els grups immediatament inferiors; les fraccions superiors a 6 mesos es computaran com a any complet; i 0,10 punts quan es tracte dels grups restants, fins a un màxim d'1,5 punts. A aquest efecte, es computaran els serveis previs prestats en l'administració que s'hagen reconegut a l'empara del que disposa la Llei 70/1978, de 26 de novembre, i la resta de normativa aplicable. No es computaran mai els serveis que s'hagen prestat simultàniament amb altres també al·legats.
  
2. Coneixements de valencià. Seran avaluables els certificats expedits per la Junta Qualificadora de Coneixements de Valencià, segons el detall següent: oral (0,25); elemental (0,50); mitjà (0,75); superior (1). I qualsevol altre títol de valencià homologat per aquest organisme. S'exclou la valoració de títols d'aquelles especialitats o matèries que no estiguen expedits o homologats pels esmentats organismes.
  
3. Experiència. Es valorarà atenent principalment el fet d'haver realitzat funcions en l'administració local semblants a les que haurà d'exercir. Es tindran en compte amb aquest fi els certificats expedits de valoració positiva pels responsables del departament, servei o àrea de l'administració o on la persona aspirant haja treballat. La valoració d'aquest apartat serà de 0,5 punts per any o fracció superior a sis mesos, sense que puga excedir de 3,5 punts.
  
4. Cursos. Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions que calga exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats, i qualsevol altre curs homologat per l'esmentat Institut, i també cursos impartits per la Generalitat Valenciana, organismes oficials, o cursos homologats per l'Ajuntament. La valoració total d'aquest apartat no podrà excedir d'1 punt.
  
5. Altres mèrits. La valoració total d'aquests no podrà excedir d'1 punt. Es tindran en compte, entre altres, els coneixements d'idiomes diferents del valencià, i especialment els de la Unió Europea, acreditats documentalment segons el nivell acadèmic i el reconeixement del centre que expedeix la titulació o el certificat. Així mateix, es valorarà haver impartit classes o haver participat com a conferenciant en cursos, congressos, jornades, etc., relacionats amb les funcions que s'han d'exercir, o amb caràcter general, en matèries d'administració pública. S'hi aplicarà el mateix criteri quan es tracte de publicacions acreditades per la persona aspirant, i haver treballat en llocs anàlegs en l'administració distinta a la local o en l'esfera privada.
  
6. Entrevista. Es realitzarà davant el tribunal qualificador, i es valoraran l'experiència, la idoneïtat i l'aptitud de la persona aspirant, en relació amb les funcions que haja de desenrotllar. Es puntuarà amb un màxim d'1 punt.
  
7. La qualificació final de concurs serà el resultat de la suma de les puntuacions atorgades pel tribunal a cada mèrit considerat.
  
Onze. Relació de persones aprovades, presentació de documents i nomenament
  
Una vegada haja finalitzat el procés selectiu, el tribunal publicarà la relació de persones aprovades per ordre de puntuació, el qual no podrà superar el nombre de places convocades, i sense que s'hi puga assignar en cap cas la qualificació d'aprovats sense plaça o una altra de semblant. El tribunal elevarà aquesta relació a la Presidència de la corporació perquè formule la proposta corresponent de nomenament.
  
L'opositor proposat haurà de presentar a la Secretaria de l'Ajuntament, dins del termini de 20 dies naturals comptadors a partir de la publicació de la llista de persones aprovades, els documents acreditatius de les condicions per a prendre part en les proves selectives que s'exigeixen i que són:
  
1. Certificat de naixement, expedit pel registre civil corresponent o DNI original per a la seua compulsa.
  
2. Còpia autenticada o fotocòpia del títol exigit, a la qual caldrà adjuntar l'original per a la compulsa.
  
3. Declaració jurada de no estar sotmés a cap causa d'incapacitat.
  
4. Declaració jurada de no haver sigut separat mitjançant un expedient disciplinari del servei de qualsevol de les administracions públiques, ni estar inhabilitat per a l'exercici de funcions públiques.
  
5. Certificat mèdic acreditatiu de no patir cap malaltia ni defecte físic que impossibilite l'exercici normal de la funció.
  
Les persones que tinguen la condició de funcionàries públiques estaran exemptes de justificar documentalment les condicions i requisits ja demostrats per a obtenir el seu anterior nomenament.
  
Les persones que, dins del termini indicat, i llevat de casos de força major degudament acreditats, no presenten la seua documentació o no complisquen els requisits exigits no podran ser nomenades i quedaran anul·lades totes les seues actuacions. En aquest cas, la Presidència de la corporació formularà una proposta a favor de la persona opositora que haja aprovat els exercicis de l'oposició i seguisca en l'ordre de millor puntuació.
  
Una vegada aprovada la proposta per la Comissió de Govern, la persona opositora nomenada haurà de prendre'n possessió en el termini de 20 dies, comptadors a partir de l'endemà del dia en què se li notifique el nomenament. Si les persones no en prenen possessió dins del termini assenyalat sense una causa justificada, s'entendrà que renuncien als seus drets i no obtindran la condició de funcionàries.
  
Dotze. Incidències
  
El tribunal està autoritzat per a resoldre els dubtes que es presenten i adoptar els acords que calguen per al bon ordre de l'oposició en tot allò no previst en aquestes bases.
  
Catarroja, 22 de gener de 1998.- L'alcalde: Francisco Chirivella Peris.
  
Temari treballador o treballadora social
  
Primera part
  
Tema 1. La Constitució espanyola de 1978. Principis generals. Drets i deures fonamentals dels espanyols.
  
Tema 2. La Corona. Successió i regència. Les atribucions del rei. El referendament.
  
Tema 3. Les Corts Generals. Composició, atribucions i funcionament.
  
Tema 4. El Govern i l'administració. Relació entre el Govern i les Corts Generals.
  
Tema 5. El poder judicial.
  
Tema 6. L'administració de l'estat. La seua organització: òrgans centrals i òrgans perifèrics.
  
Tema 7. L'administració local. Nocions i concepte general. El municipi. Les agrupacions de municipi distintes de la província.
  
Tema 8. La província en el règim local. Organització provincial. Competències.
  
Tema 9. Les comunitats autònomes. Organització i competència. Els estatuts d'autonomia.
  
Tema 10. L'Estatut d'Autonomia de la Comunitat Valenciana. Competències.
  
Tema 11. La modernització de l'administració pública.
  
Tema 12. El procediment administratiu. La Llei de 26 de novembre de 1992, de Règim Jurídic de les Administracions Públiques i del Procediment Administratiu Comú. Principis informadors de la llei.
  
Tema 13. La Unió Europea - Institucions.
  
Segona part
  
Tema 14. Conceptes generals sobre: beneficència, assistència social, benestar social, política social, serveis socials.
  
Tema 15. El treball social de casos.
  
Tema 16. El treball social amb grups.
  
Tema 17. El treball social comunitari.
  
Tema 18. Programes i característiques dels serveis socials d'atenció primària o serveis socials de base.
  
Tema 19. Pla, programa i projectes. Conceptes. Criteris d'aplicació al treball social.
  
Tema 20. Els serveis socials generals. Conceptes. Tipus i característiques.
  
Tema 21. Els serveis socials especialitzats. Conceptes. Tipus i característiques.
  
Tema 22. El servei d'ajuda a domicili. Raons que el justifiquen i serveis que inclou.
  
Tema 23. L'acció voluntària. El voluntariat i la cooperació en el treball social. El sistema d'ajuda mútua.
  
Tema 24. Estructura bàsica de procediment. El mètode bàsic en treball social. Etapes del mètode.
  
Tema 25. L'entrevista en treball social. Concepte. Tipus d'entrevista. Aplicació al treball social.
  
Tema 26. L'informe i la fitxa social. Conceptes i característiques. Aplicació en la intervenció social.
  
Tema 27. Marginació social. Concepte. Tipologia. Les causes psicosocials de la marginació.
  
Tema 28. Pla concertat per al desenvolupament de prestacions bàsiques de serveis socials.
  
Tema 29. L'animació sociocultural. Concepte i contingut.
  
Tema 30. Les prestacions econòmiques reglades.
  
Tema 31. Prestacions no contributives.
  
Tema 32. Les necessitats socials. Concepte i tipologies.
  
Tema 33. Les àrees d'intervenció dels serveis socials.
  
Tema 34. Instruments de recollida de dades en el procés d'investigació: l'observació. L'enquesta. El qüestionari. Les escales d'actituds i opinions. Els documents.
  
Tema 35. El pla d'ordenació dels serveis socials en la Comunitat Valenciana.
  
Tema 36. El pla d'integració social a la Comunitat Valenciana.
  
Tema 37. La Llei de Serveis Socials a la Comunitat Valenciana.
  
Tema 38. La política social de la Constitució espanyola. Aspectes més rellevants.
  
Tema 39. Acció protectora del règim general de la Seguretat Social.
  
Tema 40. Acció protectora del règim especial d'assistents de llar.
  
Tema 41. Acció protectora del règim especial agrari.
  
Tema 42. La prestació per atur.
  
Tema 43. La incapacitat laboral transitòria.
  
Tema 44. L'avaluació en el treball social. Metodologia i principis generales.
  
Tema 45. L'equip de treball social. Composició i funcions al municipi de Catarroja.
  
Tema 46. Autorització, registre i acreditació dels serveis socials.
  
Tema 47. Models d'intervenció social: prevenció, assistència, rehabilitació i reinserció.
  
Tema 48. Principis psicopedagògics i organitzatius del menor a la Comunitat Valenciana.
  
Tema 49. El associacionisme. Conceptes generals. Moviment associatiu al municipi de Catarroja.
  
Tema 50. L'acollida familiar. Conceptes, naturalesa, tipus i contingut.
  
Tema 51. L'adopció del menor. Consideracions generals.
  
Tema 52. La tutela. Conceptualització. Pressupostos i competències.
  
Tema 53. Les drogodependències: conceptes bàsics i classificació de les drogues.
  
Tema 54. Factors socials, familiars i individuals associats al consum de drogues.
  
Tema 55. Recursos per al tractament de les drogodependències al municipi de Catarroja.
  
Tema 56. Discapacitats. Concepte i classificació.
  
Tema 57. Necessitats i problemàtica de la tercera edat.
  
Tema 58. El servei d'ajuda a domicili al municipi de Catarroja.
  
Tema 59. Oferta de recursos socials al municipi de Catarroja. Característiques. Iniciativa pública i social.